






UMPHANDLE|UBOMI BAKHO|IMIBA|USHICILELO |IZALATHISO |URHULUMENTE|IITHENDA|IMISEBENZI





English
|
Afrikaans
|
Malunga
|
Qhagamshelana
|
Uncedo
|
Funa nzulu  |



 





Umphandle > Ushicilelo > IiNkcukacha Zoluntu > F > Imibuzo Ebuzwa Rhoqo Ngentsholongwane kaGawulayo noGawulayo buqu &gt Ndingamnceda Njani Ngeyona Ndlela Umhlobo Wam Ophila Nentsholongwane kaGawulayo okanye uGawulayo buqu?

Ndingamnceda Njani Ngeyona Ndlela Umhlobo Wam Ophila Nentsholongwane kaGawulayo okanye uGawulayo buqu?



Umbuzo: Ndingumhlobo osenyongweni womntu ophila nentsholongwane kaGawulayo/noGawulayo. Ndingamnceda njani lo mhlobo wam ngeyona ndlela ifanelekileyo ze kwangaxesha-nye ndijongane neziphazamiso zale ntlungu ebomini bam nakubudlelwane bam nabanye abantu?

Impendulo: Ukufumaniseka kwentsholongwane kaGawulayo/kukaGawulayo akuchaphazeli lo mntu wosulelekileyo nje yedwa. Kusenokuchaphazela nosapho, izihlobo kwanolntu nje ekuhlaleni. Ukufumaniseka kwanokuzazi ukuba uphila nentsholongwane kaGawulayo kungabuhlungu ze kuchaphzela iinkalo ezininzi zobomi: emzimbeni, emphefumlweni, uluntu, izimali, kwanasemoyeni; kungakhathaza kubantu abathile nakubudlelwane babantu abathile.

Njengomntu onikezela inkxaso izinto ezibangela ukuikhathazeka kwakho zingafana nezo zikhathaza lowo uphila nentsholongwane kaGawulayo/noGawulayo. Ukuziva unomsindo, usoyika, udangele, uxhwalekile, ungenakuncedakala nokungazinzi zonke zingavela ziphinde zihambe nanini na. Ezi ndlela zokuziva ziqhelekile, kodwa ke kusenzima ukumelana nazo. Kubalulekile ke ngoko ukuba uzichonge futhi uzazi ezona ndlela uziva ngazo ngesihlobo sakho ze ufumane inkxasi yokumelana nazo.

Ngokobudlelwane onabo nabantu abaphila nentsholongwane kaGawulayo/noGawulayo ntsuku zonke, ukuziguzula kwizinto ezithile, impixano, ukuxhomekeka, intiyo, ukutshintsha kwendima oyidlalayo kwakunye nesondo zingangumba otshis' ibunzi. Kubanye abantu, usapho, izimali, kwakunye nokubekwa eli hlazo lokuphila kwanokwayanyaniswa nesi sifo kungabeka eminye imithwalo emagxeni akho.

Kubalulekile ukwazi ukuba nangona izidingo nendlela oziva ngayo zinokubonakala zingabalulekanga xa uzithelekisa nezo zabantu abasenyongweni, akufuneki bamele ngsemva. Nabo babalulekile ebomini babantu abaphila nentsholongwane kaGawulayo/noGawulayo. Ukuba akuthi umelane nendlela oziva ngayo nezidingo zakho, ziyakwanda, zidale ukungazinzi nentiyo, kwakunye nothotho lwezinye iindlela zokuphila ezingatshongo khona.

Eyona iyiyo yokumelana nazo kukuthetha ngazo kumntu oziva ukhuselekile xa unaye. Gelixa unokukwazi ukuthetha ngazo kwezinye zezihlobo zakho, oku akusoloko kunjalo. Izihlobo azizokusoloko ziziqonda futhi zicacelwa zizinto ezikuhluphayo. Kwakhona, usenokuba wafunga ukuba akusokuze uxelele mntu ngalo mba ze ungakwazi kuxelela nesona sihlobo sakho sisenyongweni.

Enye indawo onokuzikhupha kuyo iinzingo zakho, onokwabelana kuyo ngamava akho kuyo ze ufumane nenkxaso liqela lenkxaso. Le ke ingayindawo ekhuselekileyo onokukhuphela kuyo izinto imiba izinto ongazithandiyo nezingakhiyo, ezifana mhlawumbi, ukucekisa, ukuziva unetyala, uloyiko okanye ke nobundlavini ngaphandle kokuzibona unetyala ngaloo nto, futhi ngapnhandle kokonzakalisa mntu kuloo nquleqhu.

Ngaphandle kokunikezela ngenkxaso yomphefumlo, amaqela enkxaso anganakho nokunceda ekudaleni amakhonkco onxibelelwano, imiba yonyango okanye yononophelo, iingxaki zemali, ngokuthi, umzekelo, uqalise ngeshishini lesitiya sezityalo okanye okanye ukufunda izakhono ezifana nokuhlanganisa iintsimbi zeisxhosa, unonophelo lwabantwana kwakunye nezakhono zokuba ngumzali.

Abantu abaphila nentaholongwane kaGawulayo kunye noGawulayo kufuneka bakhuthazwe ukuba bazimanye namaqela anikezela inkxaso kumaxhoba entsholongwane kaGawulayo kwangezizathu ezinye. Kubalulekile ukuba abantu abaphila nentsholongwane kaGawulayo noGawulayo bazi ukuba bayaxhaswa. Ngokuba nabo nje, umamele, unakane ze ucacise ukudideka, ukubamba, ukuthula, ukuhleka, nokukhala nabo ngamanye amaxesha yeyona nto ilungileyo nefanelekileyo onokuyenza.

Njengesihlobo, unethuba elangeziweyo lokwabelana, ithuba elaneleyo lokubulela ixesha enibe nalo kwakunye namathuba okunxibelelana anzulu nasenyongweni nikunye.


UMTHAMO | < Icandelo Elingaphambili | Icandelo Elilandelayo >


UMTHAMO: Imibuzo Ebuzwa Rhoqo Ngentsholongwane kaGawulayo noGawulayo buqu

* Ndingaqala Njani Ukuxelela Intwazana Yam Ngesimo Sam kwiNtsholongwane kaGawulayo?
* Ingaba Kubalulekile Ukuba Ufumane Iingcebiso Ngaphambi Kokuvavanyelwa Iintshongwane kaGawulayo?
* Ndingakwazi Ukondla Usana Lwam Ngobisi Lwebele Xa Ndiphila neNtsholongwane kaGawulayo?
* Ingaba Kuyenzeka Ukuba Wosuleleke yiNtsholongwane kaGawulayo Xa Usabelana Ngesondo Usebenzisa Nomlomo?
* Ingaba Umntu Angakwazi Ukuthintela Ukosulelwa Yintsholongwane kaGawulayo Ngokuthi Abelane Ngesondo Esebenzisa Umlomo?
* Yintoni Unyango Ngamachiza Alwa nentsholongwane kaGawulayo: Lusebenza Njani?
* Kutheni Nje Amanina Amnyama aseMzantsi Afrika Kukhangeleka Ngathi Akowona Mngcipheko Wokuhlaselwa Yintsholongwane kaGawulayo Kunaye Wonke Omnye Umntu?
* Ingaba Angosuleleka na Umntu Yintsholongwane kaGawulayo Ngokuhlangana nje Noluntu?
* Bobuphi Ubungqina Obukhoyo bokuba Ukutya Okusempilweni Buhlala Buyiphucula Indlela Amajoni Omzimba Asebenza Ngayo?
* Ndingakwazi Ukunyanzelisa Ukuba Umntu Othile Aye Kuvavanyelwa Intsholongwane kaGawulayo phambi kokuba Ndimnike Isithuba Somsebenzi?
* Ndingamnceda Njani Ngeyona Ndlela Umhlobo Wam Ophila Nentsholongwane kaGawulayo okanye uGawulayo buqu?
* Ndingamelana Nokulahlekelwa Sisihlobo Esisenyongweni Ngokuthi Sibulawe nguGawulayo?
* Yintoni Ekufuneka Ndiyiqwalasele Phambi Kokuba Ndiveze Ukosuleleka kwam Yintsholongwane kaGawulayo Kwizihlobo Nezalamane Ezisenyongweni
* Kutheni Kufuneka Ndisoloko Ndisebenzisa Iintsilathi nje Naxa sebenzisa Amachiza Adodobalisa Ulwamvila Lwentsholongwane kaGawulayo?
* Zeziphi Iingcebiso Noncedo Ezinokunikezelwa Kumashishini Asakhasayo Nakhulayo Ngomba Wentsholongwane kaGawulayo noGawulayo Buqu?
* Ingaba Kufuneka Ndiye Ndodwa Na okanye Neqabane Lam Xa Ndisiya Kuvavanyo Lwentsholongwane kaGawulayo?
* Ingaba Iya Kusebenza Njani iNkqubo kaRhulumente Yokunikezela Ngamachiza Adodobalisa Ulwamvila Lwentsholongwane kaGawulayo yaye Ndingawafumana Phi La Machiza?
* Ndafunyaniswa Ndiphila Nentsholongwane kaGawulayo ngo-1998 Xa Ndandiphila Nesifo Sephepha, Ingaba Kufuneka Ndiqalise Ukusebenzisa La Machiza Adodobalisa Ulwamvila Lwentsholongwane kaGawulayo Ngoku?
* Ndiqala Phi, Njani Ukuncokola Nabantwana Bam Ngentsholongwane kaGawulayo noGawulayo?
* Ingaba Abantwana Bam Bangayifumana Intsholongwane kaGawulayo Ngeendlela Nje Ezilula?
* Athini Amathuba Okosuleleka Komntwana Wam Yintsholongwane kaGawulayo/nguGawulayo Xa Adlalayo Esikolweni?





This content also available in English | Hierdie inhoud is ook beskibaar in Afrikaans



Umxholo okweli phepha wagqibela ukuhlaziywa nge- 2 uJuni 2006



Ingaba kukho nto ungayiqondiyo kwiintetho zaseburhulumenteni



| IMIBUZO? Sibuze nje wena: questions@capegateway.gov.za



Isigama Esinokusetyenziswa | uMgaqo-nkqubo Wemfihlelo | Ilungelo Lobunini







I-Cape Gateway yinkonzo karhulumente ejoliswe kubemi beNtshona Koloni, ebonelela ngolwazi ngorhulumente wedolophu, owephondo nowesizwe





